Η ομάδα ΕΚΟ του Πανεπιστημίου Πατρών εύχεται καλή ακαδημαϊκή χρονιά σε όλους!
Με αφορμή την έναρξη των μαθημάτων σας ενημερώνουμε πως η Κοινωνική Μέριμνα λειτουργεί καθημερινά από τις 08:00 έως τις 15:00 στη Διεύθυνση Φοιτητικής Μέριμνας, στο ισόγειο της Πρυτανείας. Βασικός στόχος της δράσης, η έγκαιρη ολοκλήρωση των σπουδών των φοιτητών του ιδρύματος.
Η Κοινωνική Μέριμνα παρέχει:
- Υποστήριξη φοιτητών με αναπηρία / ειδικές εκπαιδευτικές ανάγκες
- Ανάπτυξη προτάσεων και παρεμβάσεων για την κάλυψη των μαθησιακών διαδικασιών
- Ατομικές συνεδρίες ψυχοκοινωνικής στήριξης
- Ομαδικές συνεδρίες ψυχοκοινωνικής στήριξης
- Επαγγελματική και ακαδημαϊκή συμβουλευτική
- Ιατρική συμβουλευτική και υποστήριξη
- Φυσικοθεραπείες σε φοιτητές με κινητικά προβλήματα
Για τους ανωτέρω σκοπούς, το γραφείο είναι επανδρωμένο με εξειδικευμένο προσωπικό. Επιπλέον για την πλέον αποτελεσματική υποστήριξη των φοιτητών, έχει δημιουργήσει ευρύ δίκτυο Εθελοντικών ομάδων.
Αν θες και εσύ να γίνεις ΕΘΕΛΟΝΤΗΣ και μέλος της ομάδας, μπορείς να επικοινωνήσεις μαζί μας.
Για περισσότερες πληροφορίες μπορείτε να ανατρέξετε στον ιστότοπό μας: eko.upatras.gr ή στα κοινωνικά δίκτυα (EKO Upatras)
Τηλ επικοινωνίας: 2610-969696
e-mail: eko@upatras.gr 

